# NÁRODNÁ RADA SLOVENSKEJ REPUBLIKY

# VI. volebné obdobie

Číslo: CRD-711/2012

**19**

N Á V R H

U Z N E S E N I E

Národnej rady Slovenskej republiky

z .................. 2012

k určeniu výborov Národnej rady Slovenskej republiky na plnenie úloh vyplývajúcich z príslušných zákonov (tlač 19)

 **Národná rada Slovenskej republiky**

v súlade s § 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**A. u r č u j e**

podľa čl. 3 ods. 2 ústavného zákona č. 493/2011 Z. z. o rozpočtovej zodpovednosti

 **Výbor Národnej rady Slovenskej republiky pre financie a rozpočet,**

aby ako príslušný výbor plnil úlohy vyplývajúce z uvedeného ustanovenia ústavného zákona,

**2.** podľa § 30 ods. 1, 2, 5 a 6 zákona č. 85/2005 Z. z. o politických stranách a politických hnutiach v znení neskorších predpisov

**Výbor Národnej rady Slovenskej republiky pre financie a rozpočet,**

aby ako príslušný výbor plnil úlohy vyplývajúce z uvedených ustanovení zákona,

**3.** podľa § 24 ods. 1 a 2 zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov a podľa
§ 29 ods. 2 a § 119a ods. 3 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov

**Ústavnoprávny výbor Národnej rady Slovenskej republiky**,

aby pripravoval návrhy kandidátov na voľbu členov Súdnej rady Slovenskej republiky, návrhy na voľbu kandidátov na vymenovanie za členov výberových komisií na voľné miesta sudcov a návrhy na voľbu kandidátov na sudcov disciplinárneho súdu a vykonával ďalšie oprávnenia,

**4.** podľa § 34 ods. 5, § 37 ods. 1 a § 40 ods. 1 a 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov

**Výbor Národnej rady Slovenskej republiky pre hospodárske záležitosti,**

aby ako príslušný výbor plnil úlohy vyplývajúce z uvedených ustanovení zákona
a aby pripravoval návrhy na voľbu a odvolanie predsedu a členov Dozornej rady Fondu národného majetku Slovenskej republiky.

**5.** podľa § 9 ods. 4 zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre hospodárske záležitosti,**

aby pripravoval návrhy na voľbu kandidátov na vymenovanie za členov Rady pre reguláciu,

**6.** podľa § 110 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre hospodárske záležitosti,**

aby ako príslušný výbor plnil úlohy vyplývajúce z uvedeného ustanovenia zákona,

**7.** podľa § 14 ods. 2 zákona č. 324/2011 Z. z. o poštových službách a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre hospodárske záležitosti,**

aby ako príslušný výbor plnil úlohy vyplývajúce z uvedeného ustanovenia zákona,

**8.** podľa § 7 ods. 2 zákona č. 351/2011 Z. z. o elektronických komunikáciách v znení neskorších predpisov

**Výbor Národnej rady Slovenskej republiky pre hospodárske záležitosti,**

aby ako príslušný výbor plnil úlohy vyplývajúce z uvedeného ustanovenia zákona,

**9.** podľa § 34a ods. 3 a 4 a podľa § 35a ods. 1 a ods. 7 písm. c) zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov

**Výbor Národnej rady Slovenskej republiky pre pôdohospodárstvo a životné prostredie**,

aby ako príslušný výbor plnil úlohy vyplývajúce z uvedených ustanovení zákona a aby pripravoval návrhy na voľbu a odvolanie členov Rady Slovenského pozemkového fondu,

**10.** podľa § 6, § 12, § 14 a § 22 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov

**Výbor Národnej rady Slovenskej republiky pre ľudské práva a národnostné menšiny**,

aby ako príslušný výbor plnil úlohy vyplývajúce z uvedených ustanovení zákona a aby pripravoval návrhy na voľbu a odvolanie predsedu a členov Správnej rady Ústavu pamäti národa a členov Dozornej rady Ústavu pamäti národa,

**11.** podľa § 17 ods. 7, § 19 ods. 5 a § 20 ods. 5 zákona č. 564/2001 Z. z. o verejnom ochrancovi práv v znení neskorších predpisov

**Výbor Národnej rady Slovenskej republiky pre ľudské práva a národnostné menšiny**,

aby ako príslušný výbor prerokúval oznámenia verejného ochrancu práv,

**12.** podľa § 9 ods. 1, 3 a 4 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov

**Výbor Národnej rady Slovenskej republiky pre obranu a bezpečnosť,**

aby ako príslušný výbor plnil úlohy a vykonával kontrolnú činnosť vyplývajúcu z uvedeného zákona,

**13.** podľa § 6 ods. 1 a 2, § 9 a § 12 ods. 3 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov

**Výbor Národnej rady Slovenskej republiky pre kultúru a médiá,**

aby ako príslušný výbor plnil úlohy vyplývajúce z uvedených ustanovení zákona a aby pripravoval návrhy na voľbu a odvolanie členov Rady pre vysielanie a retransmisiu,

**14.** podľa § 8 ods. 1 a 2, § 9 ods. 1 a 3, § 12, § 16 ods. 5, § 17 a § 18 zákona
č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre kultúru a médiá,**

aby ako príslušný výbor plnil úlohy vyplývajúce z uvedených ustanovení zákona aby pripravoval návrhy na voľbu a odvolanie členov Rady Rozhlasu a televízie Slovenska a generálneho riaditeľa Rozhlasu a televízie Slovenska,

**15.** podľa § 9 ods. 1, § 11 ods. 2 a 3 a § 12 ods. 1 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov

**Výbor Národnej rady Slovenskej republiky pre kultúru a médiá,**

aby ako príslušný výbor plnil úlohy vyplývajúce z uvedených ustanovení zákona a aby pripravoval návrhy na voľbu a odvolanie členov Správnej rady Tlačovej agentúry Slovenskej republiky,

**16.** podľa § 16 ods. 1 zákona č. 522/2008 Z. z. o vyznamenaniach Slovenskej republiky

**Výbor Národnej rady Slovenskej republiky pre kultúru a médiá,**

aby ako príslušný výbor v súlade s postupom pri podávaní podnetov a predkladaní návrhov na udelenie štátnych vyznamenaní schváleným uznesením Národnej rady Slovenskej republiky z 29. apríla 2009 č. 1451, pripravoval návrhy Národnej rady Slovenskej republiky na udelenie štátneho vyznamenania,

**17.** podľa § 123 ods. 3 a ods. 4 zákona č. 461/2003 Z. z. o sociálnom poistení v znení neskorších predpisov

**Výbor Národnej rady Slovenskej republiky pre sociálne veci**,

aby ako príslušný výbor pripravoval návrhy na voľbu a odvolanie členov Dozornej rady Sociálnej poisťovne,

**18.** podľa § 26 ods. 3 a § 9, 10 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov

**Výbor Národnej rady Slovenskej republiky pre zdravotníctvo**,

aby ako príslušný výbor plnil úlohy vyplývajúce z uvedených ustanovení zákona;

**B. p o v e r u j e**

**1.** podľa § 4 ods. 1 písm. h) zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre hospodárske záležitosti**

ako príslušný výbor na prerokovanie a zaujatie stanoviska k správe Úradu jadrového dozoru Slovenskej republiky o stave jadrovej bezpečnosti jadrových zariadení na území Slovenskej republiky a o činnosti úradu,

**2.** podľa § 4 písm. e) zákona č. 200/1997 Z. z. o Študentskom pôžičkovom fonde v znení neskorších predpisov

**Výbor Národnej rady Slovenskej republiky pre vzdelávanie, vedu, mládež
a šport**

ako príslušný výbor na prerokovanie a zaujatie stanoviska k výročnej správe o hospodárení a činnosti Študentského pôžičkového fondu,

**3.** podľa § 4 písm. e) zákona č. 471/2002 Z. z. o Pôžičkovom fonde pre začínajúcich pedagógov

**Výbor Národnej rady Slovenskej republiky pre vzdelávanie, vedu, mládež
a šport**

ako príslušný výbor na prerokovanie a zaujatie stanoviska k výročnej správe
o hospodárení a činnosti Pôžičkového fondu pre začínajúcich pedagógov,

**4.** podľa § 8 ods. 2 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre kultúru a médiá**

ako príslušný výbor na prerokovanie a zaujatie stanoviska k správe o činnosti Rady Rozhlasu a televízie Slovenska a výročnej správe o činnosti Rozhlasu a televízie Slovenska,

**5.** podľa § 103 ods. 4 zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov

**Výbor Národnej rady Slovenskej republiky pre hospodárske záležitosti**

ako príslušný výbor na prerokovanie a zaujatie stanoviska k správe o činnosti a hospodárení Úradu pre reguláciu železničnej dopravy za uplynulý kalendárny rok,

**6.** podľa § 8 ods. 7 zákona č. 151/2010 Z. z. o zahraničnej službe a o zmene a doplnení niektorých zákonov

**Zahraničný výbor Národnej rady Slovenskej republiky**

ako príslušný výbor na prerokovanie návrhu zamerania činnosti diplomatickej misie alebo stálej misie, ktorý pred nástupom na výkon funkcie predkladá vedúci misie.

Bratislava apríl 2012

**PREDKLADACIA SPRÁVA**

 Národná rada Slovenskej republiky v súvislosti so začiatkom VI. volebného obdobia na zabezpečenie úloh vyplývajúcich z príslušných zákonov týmto uznesením určuje a poveruje výbory ako svoje kontrolné orgány prerokovaním predkladaných materiálov a plnením úloh vyplývajúcich z príslušných zákonov.

 Podľa ústavného zákona č. 493/2011 Z. z. o rozpočtovej zodpovednosti zriaďuje sa Rada pre rozpočtovú zodpovednosť ako nezávislý orgán monitorovania a hodnotenia vývoja hospodárenia Slovenskej republiky a hodnotenia plnenia pravidiel rozpočtovej zodpovednosti. Rada má troch členov. Predsedu a dvoch členov volí a odvoláva Národná rada Slovenskej republiky. Určuje sa výbor, ktorý bude predkladať príslušné návrhy podľa tohto ústavného zákona.

Politické strany alebo politické hnutia sú povinné vyhotovovať výročnú správu za predchádzajúci kalendárny rok. Výročné správy za predchádzajúci kalendárny rok predkladajú Národnej rade SR každoročne najneskôr do 30. apríla v listinnej
a v elektronickej podobe. Výročná správa strany je verejná a možno do nej nahliadnuť, robiť z nej výpis, odpis alebo kópiu v Národnej rade SR, alebo v jej poverenom orgánev zmysle zákona č. 85/2005 Z. z. o politických stranách a politických hnutiach.

 Národná rada SR podľa príslušných ustanovení zákona č. 185/2002 Z. z. o Súdnej rade Slovenskej republiky volí členov Súdnej rady Slovenskej republiky. Podľa zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov Národná rada SR volí kandidátov na vymenovanie pre členov výberových komisií uskutočňujúcich výberové konanie na voľné miesta sudcov, ďalej kandidátov na sudcov disciplinárneho súdu a predkladá ich Súdnej rade Slovenskej republiky. Určuje sa výbor, aby tieto návrhy pripravil a predložil ich Národnej rade SR.

 Podľa zákona č. 92/1991 Zb. o podmienkach prevodu majetku štátu na iné osoby sa určuje výbor, aby plnil úlohy vyplývajúce z príslušných ustanovení tohto zákona a predkladal Národnej rade SR personálne návrhy na zloženie Dozornej rady Fondu národného majetku a plnil úlohy vyplývajúce z kontrolnej činnosti.

 Podľa zákona č. 276/2001 Z. z. o regulácii v sieťových odvetviach Národná rada SR schvaľuje návrhy kandidátov na vymenovanie za členov Rady pre reguláciu a predkladá ich prezidentovi Slovenskej republiky. Určuje sa príslušný výbor na prípravu návrhov a ich predloženie Národnej rade SR.

 Zákonom č. 25/2006 Z. z. o verejnom obstarávaní, zákonom č. 324/2011 Z. z. o poštových službách a zákonom č. 351/2011 Z. z. o elektronických komunikáciách sa určila pôsobnosť Národnej rady SR, ktorá na návrh vlády SR volí a odvoláva predsedu Úradu pre verejné obstarávanie, predsedu Poštového regulačného úradu a predsedu Telekomunikačného úradu. Určuje sa príslušný výbor na posúdenie predloženého návrhu.

 Pozemkový fond podľa zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a pozemkových spoločenstvách predkladá na prerokovanie výboru Národnej rady SR účtovnú závierku a Národnej rade SR výročnú správu. Určuje sa príslušný výbor, aby plnil úlohy vyplývajúce z tohto zákona a aby v súlade s § 35a ods. 1 zákona pripravoval návrhy kandidátov na voľbu členov Rady Slovenského pozemkového fondu.

V súlade s príslušnými ustanoveniami zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov sa určuje výbor, ktorý vyslovuje súhlas s návrhom Slovenskej informačnej služby alebo Ministerstva obrany SR na vyňatie dokumentov, ktoré vznikli činnosťou bezpečnostných zložiek v období od 18. apríla 1939
do 31. decembra 1989 zo sprístupnenia a zverejnenia. Určený výbor ďalej sleduje
a vyhodnocuje skutočnosti, ktoré sa týkajú rozsahu a úplnosti sprístupňovania dokumentov. Určenému výboru § 12 uvedeného zákona ukladá predkladať Národnej rade SR návrhy na kandidátov na voľbu a odvolanie predsedu a štyroch členov Správnej rady Ústavu pamäti národa a dvoch členov Dozornej rady Ústavu pamäti národa. Určený výbor prerokúva a schvaľuje aj návrh rozpočtu a ročnú účtovnú uzávierku ústavu a zaujíma stanovisko k výročnej správe ústavu.

 Podľa zákona č. 564/2001 Z. z. o verejnom ochrancovi práv v znení neskorších predpisov verejný ochranca práv oznamuje Národnej rade SR alebo ňou poverenému orgánu, ak považuje opatrenia orgánu verejnej správy alebo vlády Slovenskej republiky vykonané na jeho žiadosť za nedostatočné. Poveruje príslušný výbor, aby prerokúval oznámenia verejného ochrancu práv.

 Národná rada SR na uplatnenie svojej ústavnej kontrolnej pôsobnosti podľa zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) dva razy ročne prerokuje správu výboru povereného kontrolovaním použitia informačno-technických prostriedkov o stave ich použitia. Určuje sa výbor, aby plnil úlohy vyplývajúce z tohto zákona a podával Národnej rade SR správu o stave použitia informačno-technických prostriedkov.

 Národná rada SR podľa príslušných ustanovení zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov volí generálneho riaditeľa a deväť členov Rady Rozhlasu a televízie Slovenska a podľa zákona č. 308/2000 Z. z. o vysielaní a retransmisii volí deväť členov Rady pre vysielanie a retransmisiu. Určuje sa príslušný výbor, aby tieto návrhy pripravil a predložil ich Národnej rade SR.

 Podľa zákona č. 385/2008 Z. z. o Tlačovej agentúre Slovenskej republiky Národná rada SR volí a odvoláva členov správnej rady navrhnutých príslušným výborom.

 Národná rada SR podľa § 16 ods. 1 zákona č. 522/2008 Z. z. o vyznamenaniach Slovenskej republiky predkladá prezidentovi Slovenskej republiky návrhy na udelenie štátneho vyznamenania. Určuje sa príslušný výbor, aby plnil úlohy vyplývajúce zo zákona č. 522/2008 Z. z. v súlade s postupom pri podávaní podnetov a predkladaní návrhov na udelenie štátnych vyznamenaní, ktorý schválila Národná rada SR svojím uznesením z 29. apríla 2009 č. 1451.

 Národná rada SR podľa príslušných ustanovení zákona č. 461/2003 Z. z. o sociálnom poistení volí 14 členov Dozornej rady Sociálnej poisťovne. Určuje sa výbor, aby pripravil návrhy v súlade s § 123 ods. 3 písm. a) a b) uvedeného zákona a predložil ich Národnej rade SR.

Úrad jadrového dozoru Slovenskej republiky podľa zákona č. 541/2004 Z. z. o mierovom využívaní jadrovej energie (atómový zákon) jedenkrát ročne predkladá vláde SR a následne Národnej rade SR správu o stave jadrovej bezpečnosti jadrových zariadení na území Slovenskej republiky a o svojej činnosti. Poveruje sa výbor Národnej rady SR, ktorý vo svojej pôsobnosti bude prerokúvať a zaujímať stanovisko k predkladanej správe bez ďalšieho prerokúvania v Národnej rade SR.

 Rada Študentského pôžičkového fondu podľa zákona č. 200/1997 Z. z. o Študentskom pôžičkovom fonde schvaľuje výročnú správu o činnosti a hospodárení fondu vrátane účtovnej závierky a predkladá ju Národnej rade SR. Poveruje sa výbor Národnej rady SR, ktorý vo svojej pôsobnosti bude uvedenú správu prerokúvať a zaujímať stanovisko bez ďalšieho prerokúvania v Národnej rade SR.

 Rada Pôžičkového fondu pre začínajúcich pedagógov podľa zákona
č. 471/2002 Z. z. o Pôžičkovom fonde pre začínajúcich pedagógov schvaľuje výročnú správu o činnosti a hospodárení fondu vrátane účtovnej závierky a predkladá ju Národnej rade SR. Poveruje sa výbor Národnej rady SR, ktorý vo svojej pôsobnosti bude uvedenú správu prerokúvať a zaujímať stanovisko bez ďalšieho prerokúvania v Národnej rade SR.

Rada Rozhlasu a televízie Slovenska je povinná predložiť príslušnému výboru Národnej rady SR každoročne správu o jej činnosti, ako aj výročnú správu o činnosti Rozhlasu a televízie Slovenska.

 Podľa zákona č. 513/2009 Z. z. o dráhach Úrad pre reguláciu železničnej dopravy poskytuje Národnej rade SR do 31. mája nasledujúceho roka správu o činnosti a hospodárení úradu. Poveruje sa výbor Národnej rady SR, ktorý vo svojej pôsobnosti bude uvedenú správu prerokúvať a zaujímať stanovisko.

 Zákonom č. 151/2010 Z. z. o zahraničnej službe a o zmene a doplnení niektorých zákonov poveruje sa výbor Národnej rady SR, ktorý vo svojej pôsobnosti prerokúva návrh zamerania činnosti diplomatickej misie alebo stálej misie, ktorý pred nástupom na výkon funkcie predkladá vedúci misie.

Bratislava apríl 2012